text: Nej, det er ikke en invasion. Det er heller ikke et meget, meget lokalt skybrud med torden. I stedet er det en træningslejr i himlen over Nordjylland for F16-fly. Det oplyser Flyvestationen på sin Facebook-side, Air Transport Wing . - Vi beklager den støj det måtte give! skriver de. Første gang er klokken godt 10:30 - og igen klokken 13, oplyser de videre. Årsagen til himmelrummet flænses af de dyre og larmende fly er, fordi Flyvestation Aalborgs kolleger i Skrydstrup skal træne til deres kommende air shows. Det er opvisningen, hvor publikum ser de forskellige manøvremuligheder flyene har. Træningslejren kommer belejligt, for det er i sommerhalvåret air shows typisk foregår - både i Danmark og udlandet.
summary: - Vi beklager støjen, lyder meldingen.